Na osnovu člana 20 Zakona o procjeni uticaja na životnu sredinu („Sl. list CG“, br. 75/18)

**Sekretarijat za planiranje prostora i održivi razvoj**

**Glavnog grada Podgorica**

**OBAVJEŠTAVA**

zainteresovanu javnost

da je nosilac projekta Crnogorski Telekom a.d., iz Podgorice, podnio zahtjev za davanje saglasnosti na Elaborat o procjeni uticaja za fiksnu radiokomunikacionu stanicu „Fudbalski savez Crne Gore (FSCG)“, na životnu sredinu, koja je planirana na dijelu katastarske parcele broj 7893/79 KO Podgorica III, u Podgorici.

Zahtjev sa potrebnom dokumentacijom o planiranom projektu biće dostupan javnosti u trajanju od trideset (30) dana od dana objavljivanja ovog obavještenja, u prostorijama Sekretarijata za planiranje prostora i održivi razvoj – Sektor za održivi razvoj, ul. Vuka Karadžića broj 41, kancelarija broj 17, svakog radnog dana u terminu od 12 do 15 časova i na internet stranici nadležnog organa na adresi <http://www.sekretarijat-za-plurzs.podgorica.me/2022/04/21/zahtjev-nosioca-projekta-crnogorski-telekom-a-d-za-davanje-saglasnosti-na-elaborat-procjene-uticaja-na-zivotnu-sredinu/>

Primjedbe i mišljenja u pisanoj formi, mogu se dostaviti na adresu ovog organa, kao i na e-mail [maja.lakicevic@podgorica.me](mailto:maja.lakicevic@podgorica.me) .

Javna tribina o predmetnom elaboratu održaće se 12. maja 2022. godine, u prostorijama Sekretarijata za planiranje prostora i održivi razvoj, sala za sastanke, I sprat, sa početkom u 10:00 časova.